L’Audiència de Barcelona ha ordenat al jutjat d’instrucció número 7 que reobri la investigació per les càrregues policials de l’1-O en dues escoles més de la ciutat. Es tracta del CEIP Mas Casanovas, situat a Horta-Guinardó, i l’Infant Jesús, de Sant Gervasi-Galvany. La decisió ha estat presa després que l’Ajuntament de Barcelona presentés recursos perquè s’obrissin de nou les causes per l’actuació policial a aquestes escoles.

[r:1]

El regidor de Drets Civils, Marc Serra, ha anunciat la decisió del tribunal a través de Twitter. Ha recordat que a l’escola d’Horta-Guinardó hi van haver dos ferits i a la de Sant Gervasi n’hi van haver sis.